Samsung Galaxy A20e बजट फोन लॉन्च, दो रियर कैमरे और 3,000 एमएएच बैटरी से है लैस  
Galaxy A20e में एक्सीनॉस 7884 प्रोसेसर दिया गया है
Samsung Galaxy A20e में डुअल रियर कैमरा सेटअप है
8 मेगापिक्सल का सेल्फी कैमरा है सैमसंग गैलेक्सी ए20ई
Samsung Galaxy A20 को पॉलैंड में पेश किया गया है। यह भारत में हाल ही में लॉन्च किए गए Samsung Galaxy A20 का कमज़ोर वर्ज़न है। नया Samsung फोन इनफिनिटी वी डिस्प्ले, डुअल रियर कैमरा सेटअप और 13 मेगापिक्सल के प्राइमरी सेंसर के साथ आता है। यह दिखने में Samsung Galaxy A20 जैसा ही है, बॉडी प्लास्टिक की है और फिंगरप्रिंट सेंसर पिछले हिस्से पर है। सैमसंग गैलेक्सी ए20ई में ऑक्टा-कोर एक्सीनॉस 7884 प्रोसेसर का इस्तेमाल हुआ है। यही प्रोसेसर सैमसंग गैलेक्सी ए20 का भी हिस्सा है। Samsung ने फिलहाल अपने Galaxy A20e की कीमत और उपलब्धता के बारे में जानकारी नहीं दी है। हालांकि, इस फोन को ब्लैक और व्हाइट रंग में बेचा जाएगा।

सैमसंग गैलेक्सी ए20ई में 5.8 इंच का एचडी+ (720x1560 पिक्सल) टीएफटी इनफिनिटी वी डिस्प्ले पैनल है। देखा जाए तो यह गैलेक्सी ए20 की 6.4 इंच सुपर एमोलेड स्क्रीन से काफी छोटी है।
Galaxy A20e में एक्सीनॉस 7884 प्रोसेसर दिए गए हैं, 3 जीबी रैम के साथ। फोन की इनबिल्ट स्टोरेज 32 जीबी है और ज़रूरत पड़ने पर माइक्रोएसडी कार्ड इस्तेमाल करना संभव होगा।
फोटो और वीडियो के लिए Samsung Galaxy A20e में डुअल रियर कैमरा सेटअप है। प्राइमरी सेंसर 16 मेगापिक्सल का है। यह एफ/1.9 अपर्चर वाला लेंस है। इसके साथ जुगलबंदी में एफ/ 2.2 अपर्चर वाला 5 मेगापिक्सल का सेकेंडरी सेंसर काम करेगा। फोन में एफ/ 2.0 अपर्चर वाला 8 मेगापिक्सल का सेल्फी सेंसर भी है।
जहां आपको Galaxy A80 और Galaxy A70 जैसे हैंडसेट में इन-डिस्प्ले फिंगरप्रिंट सेंसर मिलते हैं। वहीं, Samsung Galaxy A20e में ट्रेडिशनल रियर फिंगरप्रिंट सेंसर है। बैटरी 3,000 एमएएच की है और यह 15 वॉट फास्ट चार्जिंग सपोर्ट के साथ आएगी।
याद रहे कि Samsung Galaxy A20 को बीते हफ्ते भारत में 12,490 रुपये में लॉन्च किया गया था। इस फोन में गैलेक्सी ए20ई से ज़्यादा बड़ी स्क्रीन है। इसकी बैटरी 4,000 एमएएच की है।